**Republika Hrvatska**

**Grad Zagreb**

**VII. GIMNAZIJA,**

**ZAGREB, KRIŽANIĆEVA 4**

Broj RKP-a:**16377**

Matični broj:**03765610**

OIB:**91194993418**

Oznaka razine:**31**

Šifra djelatnosti, razdjel:**80210**

Žiro račun: IBAN **HR0723400091100036072**

**PREDMET: Obrazloženje izvještaja o izvršenju financijskog plana za 2024.g**

* za razdoblje 01.01.2024. – 31.12.2024.

Obveza izrade polugodišnjeg i godišnjeg izvještaja o izvršenju financijskog plana proračunskih korisnika sukladna je člancima 81.-86. Zakona o proračunu (NN 144/2021) te Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023).

Obzirom da izvještaj o izvršenju pokazuje jesu li sredstva utrošena sukladno donesenom financijskom planu proizlazi kako njegov sadržaj mora biti u skladu s podacima iskazanim u planu posebice jer su podaci iz izvještaja o izvršenju financijskih planova proračunskog korisnika dio izvještaja o izvršenju JLP(R)S.

Prema člancima 81. st.1. ZOP-a, polugodišnji i godišnji izvještaj o izvršenju financijskog plana VII. gimnazije, Zagreb, sadrži:

1. opći dio proračuna,
2. posebni dio proračuna,
3. obrazloženje ostvarenja prihoda i primitaka te realizacija rashoda i izdataka i
4. posebne izvještaje.

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

1. sažetak Računa prihoda i rashoda i Račun financiranja i
2. Račun prihoda i rashoda i Račun financiranja.

Obvezno je sastavljanje polugodišnjeg i godišnjeg izvještaja kako bi potvrdno odgovorili na pitanja br. 62.-67. Upitnika o fiskalnoj odgovornosti. Izvještaj o izvršenju financijskog plana predstavlja se Školskom odboru te dostavlja osnivaču Gradu Zagrebu.

1. **OPĆI DIO**



Tablica 1. SAŽETAK RAČUNA PRIHODA I RASHODA

U tablici kako je navedeno, prikazani su ostvareni ukupni rashodi na dan 30.06.2023. godine u iznosu 649.757,20 €, a ostvareni rashodi na dan 30.06.2024.godine iznose 938.122,37 € što je za 45 % više u odnosu na prethodnu godinu.

Planirani rashodi za cijelu 2024. godinu iznose 1.611.100,00 €, a ostvareno je do 30.06.2023. godine 938.122,37 € .

U tablici Računa prihoda i rashoda prikazani su i ostvareni prihodi i primici do 30.06.2023. godine te planirani prihodi za 2024. godinu te ostvareni prihodi i primici do 30.06.2024.godine.

Grafikon 1. Račun prihoda i rashoda 30.06.2024.

.

Ostvareni su primici u 2023.godini u iznosu 643.769,70 € , a ostvareni primici u 2024. godini iznose 944.598,83 € što iznosi 46,73 % više u odnosu na prethodnu godinu.

Planirani prihodi za 2024. godinu iznose 1.610.100,00 €, a ostvareno je do 30.06.2024. godine 944.598,83 € te je iz izvještaja vidljivo da je to ostvarenje od 58,67 % planiranih prihoda.

VII. gimnazija kao proračunski korisnik financira se iz izvora decentraliziranih prihoda i pojačanog standarda Grada Zagreba, Pomoći iz drugih proračuna-MZO, Pomoći temeljem prijenosa EU sredstva-PK za shemu školskog voća, Tekućih donacija, Prihoda za posebne namjene (osiguranje učenika) i Vlastitih prihoda.

Ostvarenje/izvršenje predstavlja ukupno ostvarenje prihoda i primitaka, odnosno ukupno izvršenje rashoda i izdataka prethodne godine, odnosno tekuće godine, s tim da se u redak preneseni višak/manjak iz prethodne godine iskazuje preneseni višak koji je iskorišten u tom izvještajnom razdoblju, odnosno preneseni manjak za pokriće u tom izvještajnom razdoblju, što ne mora odgovarati ukupno prenesenom višku/manjku prethodnih godina iskazanom u glavnoj knjizi i financijskim izvještajima.

|  |  |  |
| --- | --- | --- |
| **REDNI BROJ** | **NAZIV** | **IZNOS** |
| **1.** | **UKUPNI PRIHODI I PRIMICI OD 01.01.-30.06.2024.** | **944.598,83** |
| **2.** | **UKUPNI RASHODI I IZDACI OD 01.01.-30.06.2024.** | **938.122,37** |
| **3.** | **VIŠAK PRIHODA I PRIMITAKA** |  **6.476,46** |
| **4.** | **VIŠAK PRIHODA OD POSLOVANJA 2023.** |  **41.692,03** |
| **UKUPNI VIŠAK PRIHODA I PRIMITAKA 30.06.2024.** |  **48.168,49** |

Tablica 2. Ukupan višak iskazan u glavnoj knjizi i financijskim izvještajima

Izvještaj o izvršenju financijskog plana za 2024. godinu VII. gimnazije pokazuje da su sredstva utrošena u skladu s podacima iskazanim u tekućem planu.

1. **POSEBNI DIO**

Posebni dio polugodišnjeg i godišnjeg izvještaja o izvršenju financijskog plana proračunskog korisnika sadrži izvršenje rashoda i izdataka iskazanih po ekonomskoj klasifikaciji i izvorima financiranja, rashode prema funkcijskoj klasifikaciji, račun financiranja te izvršenje prema programskoj klasifikaciji odnosno rashode i izdatke koji su raspoređenih u programe koji se sastoje od aktivnosti i projekata.

Grafikon 2. Prihodi prema izvorima financiranja

Iz gore prikazanog grafikona možemo slikovito vidjeti ostvarene prihode u razdoblju od 01.01. do 30.06. 2023. godine, plan za 2024. godinu. i izvršenje do 30.06.2024. godine. U Grafikonu 2. prikazani su prihodi po izvorima financiranja, iz kojih je vidljivo da je najviše sredstava zaprimljeno iz Izvora 5- Pomoći koje uključuju plaće Ministarstva znanosti i obrazovanja te materijalna prava za zaposlenike. Izvršenje financijskog plan za 2024. godinu pokazuje povećanje prihoda u odnosu na isto izvještajno razdoblje prethodne godine.

Grafikon 3. Rashodi prema izvorima financiranja.

U Grafikonu 3. su prikazani rashodi ukupno po izvorima, iz kojih je vidljivo da je najviše rashoda ostvareno iz izvora 5.- Pomoći- koje uključuju plaće i materijalna prava zaposlenika te se financiraju iz sredstava Ministarstva znanosti i obrazovanja.

**Program 4109** DJELATNOST USTANOVA SREDNJEG ŠKOLSTVA I UČENIČKIH DOMOVA

**Aktivnost A410901-REDOVNA DJELATNOST PRORAČUNSKIH KORISNIKA**

*Izvor financiranja 1.1.3.-OPĆI PRIHODI I PRIMICI- POJAČAN STANDARD*

**Nema značajnijih odstupanja od plana za 2024. godinu u odnosu na izvršenje do 30.06.2024.**

*Izvor financiranja 1.2.2.-DECENTRALIZIRANA SREDSTVA- SREDNJE ŠKOLSTVO*

Do značajnijih odstupanja u odnosu na prethodno izvještajno razdoblje dolazi zbog poskupljenja cijena uredskog materijala, nabavljanja zaštitne odjeće i obuće za tehničko osoblje, povećanja cijena komunalnih usluga, **zbog povećanja cijena energenata**, računalnih usluga, bankarskih usluga i ostalih usluga temeljem nabavljanja dara za uspješne učenike. Do znatnog odstupanja u odnosu na prethodno izvještajno razdoblje glede stručnog usavršavanja dolazi zbog veći broj edukacija temeljem realiziranog putovanja u Strasbourg. VII. gimnazija je zaprimila iznos od 7.596,16 € tijekom prve polovice 2024. godine od Europskog parlamenta za sudjelovanje u programu Euroscola. Iznos je u cijelosti namjenski utrošen.

*Izvor financiranja 3.1.1.-VLASTITI PRIHODI- PRORAČUNSKI KORISNICI*

Na ovoj poziciji u financijskom planu su planirana sredstva temeljem najma školskog prostora.

*Izvor financiranja 4.3.1.-PRIHODI ZA POSEBNE NAMJENE- PRORAČUNSKI KORISNICI*

Do odstupanja u odnosu na financijski plan za 2024. godinu dolazi provođenjem aktivnosti u drugom izvještajnom razdoblju (osiguranje učenika).

*Izvor financiranja 5.2.1.-POMOĆI IZ DRUGIH PRORAČUNSKIH KORISNIKA*

Rashodi su uvećani u odnosu na planirano temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama **(**NN 22/24) od 01.03.2024. te preostalom isplatom plaće po sudskoj presudi zbog neuvećanja osnovice od 6% za 2016. godinu.

*Izvor financiranja 6.1.1.-DONACIJE*

Do povećanja odstupanja u odnosu na prethodno izvještajno razdoblje nastalo je temeljem povećanja neoporezivog iznosa inozemnih dnevnica (NN16/24). Početkom 2024. i Hrvatska je dnevnica povećana na iznos od 30 EUR kako bismo uhvatili korak s povećanim troškovima.

**AKTIVNOST A410907-** **GRAĐANSKI ODGOJ I ŠKOLA I ZAJEDNICA**

*Izvor financiranja 1.1.3.-OPĆI PRIHODI I PRIMICI- POJAČAN STANDARD*

Prema ovoj aktivnosti značajno je odstupanje u odnosu na prethodno izvještajno razdoblje jer se ova pozicija odnosi na projekt Škola i zajednica. Nastavni predmet Škola i zajednica (ŠiZ) pruža učenicima jedinstveno, inovativno i sadržajno odgojno-obrazovno iskustvo. Intenzivnom međusobnom suradnjom, uz moderaciju nastavnika i sudjelovanje predstavnika različitih organizacija, institucija i ustanova iz zajednice, učenici tijekom školske godine aktivno sudjeluju u strukturiranim aktivnostima poučavanja i učenja usmjerenih prepoznavanju, analiziranju i kritičkom promišljanju složenih uzroka i posljedica pojava i problema u svojoj lokalnoj zajednici.

**AKTIVNOST A410902-** **IZVANNASTAVNE I OSTALE AKTIVNOSTI**

*Izvor financiranja 1.1.3.-OPĆI PRIHODI I PRIMICI- POJAČAN STANDARD*

Do značajnog porasta odstupanja u odnosu na prethodno izvještajno razdoblje došlo je temeljem provedbe školskog natjecanja. VII. gimnazija bila je domaćin Smotre **biosigurnosti i biozaštite** za regiju Središnja Hrvatska koja se održala dana 28. veljače 2024. godine. Iznos od 1.120,04 smo zaprimili od Grada Zagreba dana 05. travanja 2024. i namjenski utrošili.

**AKTIVNOST A410905-NABAVA UDŽBENIKA**

*Izvor financiranja 5.2.1.-POMOĆI IZ PRORAČUNSKIH KORISNIKA-PK*

Na ovoj poziciji planirana je nabava udžbenika koja će biti realizirana u drugom izvještajnom razdoblju.

**AKTIVNOST K410901-ODRŽAVANJE I OPREMANJE USTANOVA SREDNJEG ŠKOLSTVA I UČENIČKIH DOMOVA**

*Izvor financiranja 1.1.3.-OPĆI PRIHODI I PRIMICI- POJAČAN STANDARD*

Do odstupanja u donosu na financijski plan za 2024.g. dolazi temeljem nabave informatičke opreme nakon prikazanog izvještajnog razdoblja te postoji znatno odstupanje u odnosu na prethodno izvještajno razdoblje koje se odnosi na održavanje škole odnosno sanacije nadstrešnice iznad ulaza škole te brušenje parketa u učionicama.

**AKTIVNOST T410901-ŠKOLSKA SHEMA VOĆE, POVRĆE, MLIJEČNI PROIZVODI**

*Izvor financiranja 5.6.1.-POMOĆI TEMELJEM PRIJENOSA EU SREDSTAVA-PK*

Iznos se odnosi na realizaciju za shemu školskog voća kao i realizaciju Erasmus + projekta.

**Aktivnost T410905- BESPLATNE MENSTRUALNE POTREPŠTINE**

Izvršenje se odnosi na osigurana sredstva od strane Grada Zagreba za nabavku menstrualnih higijenskih potrepština temeljem Odluke o kriterijima i načinu dodjele sredstava opskrbe školskih ustanova i skloništa za žene žrtve nasilja besplatnim zalihama menstrualnih higijenskih potrepština.

**AKTIVNOST 7410902-SUFINANCIRANJE PRIJAVLJENIH NA NATJEČAJE EUROPSKIH FONDOVA ILI PARTNERSTVA ZA EU FONDOVE**

*Izvor financiranja 1.1.3.-OPĆI PRIHODI I PRIMICI- POJAČAN STANDARD*

**71,30% je realizirana plaća za e tehničara u odnosu na prethodno izvještajno razdoblje.**

Rashodi su utrošeni temeljem financijskog plana. S obzirom da smo kod izrade financijskog plana limitirani po pozicijama rashoda, dolazi do odstupanja po mnogim kontima rashoda. Također do značajnijih odstupanja realizacije od financijskog plana dolazi temeljem projekta Daroviti, Preventivni te Erasmus čija su sredstva planirana rebalansom financijskog plana koji je stupio na snagu 12.07.2024. godine, a u potpunosti su realizirani sukladno planu krajem školske godine.

**FUNKCIJSKA KLASIFIKACIJA**



Tablica 3. Funkcijska klasifikacija VII. gimnazije

U tablici 2. su prikazani ukupni rashodi 2023. te 2024. godine za funkciju 09 Obrazovanje, odnosno 092- Srednjoškolsko obrazovanje.

KLASA: 400-04/24-01/1

URBROJ: 251-103-03-24-03

Zagreb, 18. srpnja 2024.g.

Voditelj računovodstva: Ravnateljica:

Lidija Brlić, mag. oec. Ivka Nevistić, prof., v.r.